CELEX: 62008CN0390
Language: da
Date: 2008-09-05 00:00:00
Title: Sag C-390/08: Sag anlagt den 5. september 2008 — Kommissionen for De Europæiske Fællesskaber mod Storhertugdømmet Luxembourg

8.11.2008   
            
            
               DA
            
            
               Den Europæiske Unions Tidende
            
            
               C 285/27
            
         Sag anlagt den 5. september 2008 — Kommissionen for De Europæiske Fællesskaber mod Storhertugdømmet Luxembourg
   (Sag C-390/08)
   (2008/C 285/45)
   Processprog: fransk
   Parter
   
      Sagsøger: Kommissionen for De Europæiske Fællesskaber (ved U. Wölker og J.-P. Keppenne, som befuldmægtigede)
   
      Sagsøgt: Storhertugdømmet Luxembourg
   Sagsøgerens påstande
   
               —
            
            
               Det fastslås, at Storhertugdømmet Luxembourg har tilsidesat sine forpligtelser i henhold til artikel 3, stk. 2, i Europa-Parlamentets og Rådets beslutning nr. 280/2004/EF af 11. februar 2004 om en mekanisme til overvågning af emissioner af drivhusgasser i Fællesskabet og til gennemførelse af Kyoto-protokollen (1), sammenholdt med artikel 8, 9, 10 og 11 i Kommissionens beslutning nr. 166/2005/EF af 10. februar 2005 om gennemførelsesbestemmelser til Europa-Parlamentets og Rådets beslutning nr. 280/2004/EF af 11. februar 2004 om en mekanisme til overvågning af emissioner af drivhusgasser i Fællesskabet og til gennemførelse af Kyoto-protokollen (2), idet det ikke har meddelt de nødvendige oplysninger i henhold til artikel 3, stk. 2, i beslutning nr. 280/2004/EF, sammenholdt med artikel 8, 9, 10 og 11 i beslutning nr. 166/2005/EF.
            
         
               —
            
            
               Storhertugdømmet Luxembourg tilpligtes at betale sagens omkostninger.
            
         Søgsmålsgrunde og væsentligste argumenter
   I henhold til artikel 3, stk. 2, i beslutning nr. 280/2004/EF, sammenholdt med beslutning nr. 166/2005/EF, har medlemsstaterne pligt til inden den 15. marts 2005 og derefter hvert andet år at give Kommissionen meddelelse om de nationale foranstaltninger, der er truffet med henblik på at begrænse og/eller reducere emissioner af drivhusgasser og gennemføre Kyoto-protokollen.
   Sagsøgeren havde imidlertid ikke på tidspunktet for sagens anlæg givet meddelelse om disse foranstaltninger.
   
      (1)  EUT L 49, s. 1.
   
      (2)  EUT L 55, s. 57.